b'\n_START_ARTICLE_\nEstadi Ol\xc3\xadmpic de Munic\n_START_SECTION_\nDisseny\n_START_PARAGRAPH_\nDissenyat per l\'arquitecte alemany G\xc3\xbcnther Behnisch i l\'enginyer Frei Otto, l\'Olympiastadion va ser considerat revolucionari pel seu temps. En la seva construcci\xc3\xb3 s\'utilitzaren marquesines de metacrilat subjectades per cables d\'acer, sent la primera vegada que es feia servir aquest m\xc3\xa8tode a gran escala. La idea era imitar la serralada dels Alps i establir una contrapart als Jocs Ol\xc3\xadmpics d\'estiu de 1936 celebrats a Berl\xc3\xadn sota el r\xc3\xa8gim nazi. La idea dels arquitectes fou la de simbolitzar la nova, democr\xc3\xa0tica i optimista Alemanya, fent-se evident amb el lema oficials dels Jocs: "Els Jocs feli\xc3\xa7os" (en alemany: "Die Spiele heiteren")_NEWLINE_L\'estadi fou constru\xc3\xaft per l\'empresa Bilfinger Berger i va ser ignaugurat el 26 de maig de 1972.\n_START_SECTION_\nLlegat post-ol\xc3\xadmpic\n_START_PARAGRAPH_\nDespr\xc3\xa9s de la celebraci\xc3\xb3 dels Jocs Ol\xc3\xadmpics l\'estadi fou utilitzat per a la celebraci\xc3\xb3 de la Copa del M\xc3\xb3n de Futbol de 1974 i el Campionat d\'Europa de futbol 1988, sent seu aix\xc3\xad mateix de les finals de la Copa d\'Europa de futbol 1978-79, i de la Lliga de Campions de la UEFA en les edicions de 1992-93 i 1996-97._NEWLINE_Des de la seva construcci\xc3\xb3 fou seu permanent del Fu\xc3\x9fball-Club Bayern M\xc3\xbcnchen i TSV M\xc3\xbcnchen von 1860, seu que abandonaren el 2005 amb la construcci\xc3\xb3 de l\'Allianz Arena per a la celebraci\xc3\xb3 de la Copa del M\xc3\xb3n de Futbol 2006.'